[{"text_idx": "#000002", "text": "Daw'r cyfarfod wrth i gwmni dur Tata barhau i edrych am brynwr ar gyfer eu busnes ym Mhrydain."}, {"text_idx": "#000003", "text": "Mae sawl adroddiad o gwmniau yn dangos diddordeb yn y safle, lle mae miloedd o swyddi yn y fantol."}, {"text_idx": "#000004", "text": "Yn gynharach ddydd Sul, dywedodd yr Ysgrifennydd Busnes, Sajid Javid, nad oedd yn credu mai gwladoli oedd yr ateb ond ychwanegodd nad oedd am ddiystyru unrhyw beth er mwyn sicrhau cytundeb."}, {"text_idx": "#000005", "text": "Mae Llafur wedi dweud y dylid ystyried gwladoli tan bod prynwr yn dod i'r amlwg."}, {"text_idx": "#000007", "text": "Dydd Sul, fe wnaeth Mr Jones alw ar Lywodraeth Prydain i roi'r un cymorth i'r diwydiant dur a gafodd y banciau adeg yr argyfwng ariannol."}, {"text_idx": "#000008", "text": "Mewn erthygl yn yr Independent dywedodd bod achos \"moesol, economaidd a strategol\" dros roi'r un cymorth i'r diwydiant dur."}, {"text_idx": "#000009", "text": "Un o'r rhai sydd wedi eu crybwyll fel prynwyr posib yw Sanjeev Gupta, perchennog cwmni Liberty House, sy'n dweud ei fod wedi dechrau trafodaethau gyda Tata a'i fod yn barod i drafod gyda'r llywodraeth."}, {"text_idx": "#000010", "text": "Mae cwmni dur o'r Almaen, ThyssenKrupp, hefyd wedi dangos diddordeb, yn o\u0302l yr Observer."}, {"text_idx": "#000011", "text": "Mae Llywodraeth y DU hefyd wedi cyhoeddi disgwyliad i'r Gwasanaeth Iechyd, Awdurdodau Lleol a chyrff cyhoeddus i ystyried defnyddio dur o Brydain cyn dechrau ar brosiectau adeiladu mawr."}, {"text_idx": "#000012", "text": "Mae'r llywodraeth yn galw ar gyrff cyhoeddus i ystyried yr effaith posib ar swyddi a'r amgylchedd wrth ddefnyddio dur o dramor."}, {"text_idx": "#000013", "text": "Mae'n ymwneud ag adrannau ac asiantaethau Llywodraeth y DU, ond dywedodd llefarydd ar ran Swyddfa'r Cabinet y byddai'n ehangu i gynnwys mwy o gyrff cyhoeddus."}, {"text_idx": "#000014", "text": "Ni fydd yn effeithio ar asiantaethau sydd wedi eu datganoli."}, {"text_idx": "#000015", "text": "Dywedodd Llywodraeth Cymru bod tasglu eisoes yn ystyried cefnogi'r diwydiant dur drwy gytundebau yn y sector gyhoeddus."}, {"text_idx": "#000016", "text": "Dywedodd yr undebau bod hyn yn \"gam i'r cyfeiriad cywir\" ond y dylai'r mesurau wedi bod mewn grym yn barod."}, {"text_idx": "#000017", "text": "Wrth ymateb, dywedodd Mark Reckless o UKIP Cymru bod y llywodraeth wedi gwneud \"bron dim\" i ddiogelu'r diwydiant dur a bod angen pleidleisio i adael yr Undeb Ewropeaidd er mwyn torri prisiau ynni a gosod tollau ar ddur o China."}, {"text_idx": "#000018", "text": "Yr wythnos diwethaf, dywedodd yr Arglwydd Peter Hain, sy'n cefnogi'r ymgyrch i aros yn yr Undeb Ewropeaidd, \"nad yw'n gywir i ddweud y byddai'r diwydiant dur yn well pe bai ni allan o Ewrop\" oherwydd bod gan y Comisiwn Ewropeaidd 37 o fesurau mewn grym i atal dur rhad rhag cael ei fewnforio, gan gynnwys 16 yn benodol yn ymwneud a China."}, {"text_idx": "#000019", "text": "Yn o\u0302l y Democratiaid Rhyddfrydol yng Nghymru, mae 'na gwestiynau i'w hateb gan Lywodraeth Cymru am yr argyfwng, gan fod dau beth mae'r diwydiant wedi galw amdanynt - trethi busnes is a chaffaeliad yn y sector gyhoeddus - dan reolaeth Bae Caerdydd."}, {"text_idx": "#000020", "text": "Dywedodd llefarydd ar ran y Ceidwadwyr Cymreig bod y diwydiant yn \"ganolog i ddyfodol economi Cymru\", a bod y blaid yn \"falch o weld Llywodraeth y DU yn cymryd camau i newid rheolau caffael a rhoi cyfle teg i ddur y DU...\"."}, {"text_idx": "#000021", "text": "Yn o\u0302l Plaid Cymru, fe wnaethon nhw gyflwyno \"cynllun cadarn ac adeiladol\" ar ddechrau'r flwyddyn er mwyn \"rhoi cyfle i'r diwydiant dur oroesi\". Ond mae'r blaid yn honni bod y cynllun wedi ei wrthod gan Lywodraeth Cymru."}, {"text_idx": "#000022", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished33 munud yn o\u0302lCodi ta\u0302l ar yrwyr cerbydau sy'n llygru'n drwm?Published3 awr yn o\u0302lBalchder er y perygl i di\u0302m ar safle ffrwydradPublished3 awr yn o\u0302l"}, {"text_idx": "#000023", "text": "Eisteddfod: 'Canolfannau cystadlu' i ddisodli'r pafiliwn"}, {"text_idx": "#000024", "text": "Codi ta\u0302l ar yrwyr cerbydau sy'n llygru'n drwm?"}, {"text_idx": "#000025", "text": "Balchder er y perygl i di\u0302m ar safle ffrwydrad"}, {"text_idx": "#000029", "text": "Cwis: Cysylltiadau Cymru a Ffrainc"}]